Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1470

c) amely a tartányhoz közvetlenül hozzáerõsített vagy azzal egyenértékû módon hozzászerelt korrózióálló anyaggal van bélelve. 6.7.2.2.3 A tömítéseket olyan anyagokból kell készíteni, amelyeket a szállítandó anyag(ok) nem támad(nak) meg. 6.7.2.2.4 Ha a tartány bélelt, a bélésanyagnak eleve olyannak kell lennie, amit a szállított anyag(ok) nem támad(nak) meg, ezenkívül homogénnek, hézag- és áttörésmentesnek és kellõen rugalmasnak kell lennie, valamint igazodnia kell a tartány hõtágulási jellemzõihez. Ha a tartányhoz külsõ szerelvény van hegesztve, a bélésnek folytonosan túl kell nyúlnia a szerelvényen keresztül a karima legkülsõ pereméig. 6.7.2.2.5 A bélés illesztéseit és varratait az anyag összeolvasztásával vagy más, azonos hatékonyságú módszerrel kell kialakítani. 6.7.2.2.6 Kerülni kell a különbözõ fémek érintkezését, ami a galvanikus hatás folytán sérüléseket okozhat. 6.7.2.2.7 A mobil tartány, a szerelvények, a tömítések, a bélések és a tartozékok anyaga nem gyakorolhat kedvezõtlen hatást a mobil tartányban szállítandó anyagokra. 6.7.2.2.8 A mobil tartányt megfelelõ emelõ és rögzítõ szerelvényekkel és olyan tartószerkezettel kell tervezni és kialakítani, amely a szállítás során biztos alátámasztást nyújt. 6.7.2.2.9 A mobil tartányt olyanra kell tervezni, hogy a szállított anyag vesztesége nélkül ellenálljon legalább a szállított anyag által kifejtett belsõ nyomásnak és a normális szállítási és kezelési feltételek mellett fellépõ statikus, dinamikus és hõterhelésnek. A tervezés során bizonyítani kell, hogy az ezen terheléseknek a mobil tartány várható élettartama alatti ismétlõdése folytán kialakuló kifáradást figyelembe vették. 6.7.2.2.10 Azokat a tartányokat, amelyeket vákuumszeleppel látnak el, úgy kell tervezni, hogy tartós alakváltozás nélkül ellenálljanak akkora külsõ nyomásnak, amely a belsõ nyomásnál legalább 0,21 bar-ral nagyobb. A vákuumszelepeket úgy kell beállítani, hogy legfeljebb 0,21 bar vákuum hatására kinyissanak, kivéve, ha nagyobb külsõ túlnyomásra vannak méretezve, amikor is a felszerelendõ szelepek nyitónyomása nem lehet nagyobb, mint a tartány tervezésénél figyelembe vett vákuum mértéke. Azokat a tartányokat, amelyeken nincs vákuumszelep, úgy kell tervezni, hogy tartós alakváltozás nélkül ellenálljanak akkora külsõ nyomásnak, amely a belsõ nyomásnál legalább 0,4 bar-ral nagyobb. 6.7.2.2.11 A 3 osztály kritériumainak megfelelõ lobbanáspontú anyagok (beleértve a lobbanáspontjukon vagy annál magasabb hõmérsékleten szállított, magas hõmérsékletû anyagokat) szállítására szolgáló mobil tartányokon használt vákuumszelepeknek meg kell akadályozni a lángnak a tartányba történõ közvetlen behatolását, vagy a mobil tartánynak alkalmasnak kell lennie arra, hogy szivárgás nélkül ellenálljon a lángnak a tartányba történõ behatolása következtében fellépõ belsõ robbanásnak. 6.7.2.2.12 A mobil tartányoknak és rögzítõelemeiknek a megengedett legnagyobb töltési tömeg mellett a következõ, külön-külön fellépõ, statikus erõk elviselésére kell alkalmasnak lenniük:

Source: https://magyarkozlony.hu/hivatalos-lapok/34b364376ec4fe16511c9bfc3ba43e77bb99f0bc/dokumentumok/ce82e9a071d7ba7a903f11b01050dda1f7317261/letoltes